וונדר וומן 1984

וונדר וומן 1984 (באנגלית: Wonder Woman 1984) הוא סרט גיבורי-על אמריקאי, סרט ההמשך ל"וונדר וומן" (2017), והתשיעי בסרטי היקום הקולנועי של DC. בסרט ההמשך חוזרים לככב גל גדות בתפקיד וונדר וומן וכריס פיין בתפקיד סטיב טרבור; כמו כן מככבת בסרט קריסטן ויג בתפקיד צ'יטה. הבמאית היא פאטי ג'נקינס והתסריט נכתב על ידי פאטי ג'נקינס, ג'ף ג'ונס ודייוויד קלהאם. דיאנה פרינס נקלעה למאבק נגד ברית המועצות בצל המלחמה הקרה שבשנות ה-80, ומוצאת אויבת אימתנית בשם ברברה אן מינרווה / צ'יטה. הסרט תוכנן תחילה לצאת לאקרנים בארצות הברית ב-1 בנובמבר 2019, אך נדחה ל-5 ביוני 2020. בסופו של דבר נדחתה יציאת הסרט בשל מגפת הקורונה בארצות הברית לחג המולד, 25 בדצמבר 2020. בישראל הסרט יצא לאקרנים ב-27 במאי 2021 בבתי הקולנוע. כילדה צעירה, דיאנה פרינס מתחרה בתחרות אתלטית רב-שלבית בתמיסקירה מול אמזונות מבוגרות. לאחר שנפסלה בניסיון לבצע קיצור דרך במהלך התחרות, אמה של דיאנה, המלכה היפוליטה ודודתה אנטיופ מרצות לה על חשיבות האמת. בשנת 1984, עשרות שנים לאחר אירועי מלחמת העולם הראשונה, דיאנה עובדת כאנתרופולוגית וארכאולוגית בכירה במכון סמית'סוניאן בוושינגטון הבירה ומתמחה בתרבויות העתיקות של הים התיכון. דיאנה ממשיכה להילחם בפשע כוונדר וומן, תוך שהיא מנסה לשמור על אנונימיות כלשהי. דיאנה פוגשת עמיתה חדשה לעבודה, ברברה אן מינרווה, אישה חסרת ביטחון שסוגדת לדיאנה ומנסה להתיידד איתה. איש העסקים השאפתן מקסוול לורד מבקר בסמית'סוניאן בחיפוש אחר אבן מסתורית, שלכאורה מעניקה משאלות במגע. גם דיאנה וגם ברברה משתמשות ללא ידיעתן באבן כדי להגשים את משאלותיהן שלהן: דיאנה מייחלת לאהובה שמת, סטיב טרבור, וגורמת לנשמתו לחזור ולהשתלט על גופו של אדם אחר בעולם האמיתי; ברברה רוצה להיות חזקה ויפה כמו דיאנה. במהלך לילה חגיגי בסמית'סוניאן, מקסוול מנצל את ברברה במטרה לקבל את האבן. לאחר מכן הוא רוצה להפוך להתגלמות האבן וזוכה בכוחה להעניק משאלות, תוך יכולת לקחת מאחרים את כל מה שהוא רוצה. במהלך הימים הבאים הופך מקסוול לדמות בעלת השפעה חזקה, תוך שהוא משאיר בעקבותיו כאוס והרס. ברברה, דיאנה וסטיב מנסים לחקור את כוחה של האבן עוד יותר ומגלים שזו נוצרה על ידי אלוהי השקרים, הבגידה והשובבות; האבן מעניקה למשתמש את משאלתו אך מחזיקה את העוצמה היקרה ביותר בתמורה והדרך היחידה לבטל זאת היא על ידי ויתור על הרצון או בהרס האבן עצמה. סטיב מבין שקיומו כרוך במחיר כוחה של דיאנה. גם דיאנה וגם ברברה אינן מוכנות לוותר על משאלותיהן ומנסות למצוא פתרון אחר. מקסוול, לאחר שנודע לו מנשיא ארצות הברית על מערכת שידורי לוויין תקשורת שיכולה להעביר אותות ברחבי העולם, מחליט להשתמש בה כדי לתקשר לכל העולם ומציע להיענות לרצונותיו. ברברה מאחדת כוחות עם מקסוול במטרה למנוע מדיאנה לפגוע בו. סטיב משכנע את דיאנה להרפות ממנו ולוותר על משאלתה ולהשיב את כוחה. היא חוזרת הביתה ועוטה את שריון לוחמת האמזונות האגדית אסטריה ואז יוצאת לתחנת השידור ונאבקת בברברה, שהגשימה משאלה נוספת באמצעות מקסוול: להפוך לטורפת-על והיא הופכת לצ'יטה. דיאנה נאבקת עם ברברה ומוותרת על משאלתה. לאחר שהביסה את ברברה, דיאנה מתעמתת עם מקסוול ומשתמשת בלאסו האמת כדי לתקשר עם העולם באמצעותו ומשכנעת את כולם לוותר על משאלותיהם. היא גם מראה למקסוול חזון של בנו, אליסטר, שמסתובב ברחוב כשהתוהו ובוהו נובע מהגשמת רצון הכלל. אז מקסוול מוותר על משאלתו וחוזר הביתה להתאחד עם בנו. זמן מה לאחר מכן, דיאנה פוגשת את האיש שבגופו חי סטיב, בעוד שהיא ממשיכה להגן על העולם. בסצנה שלפני הקרדיטים מתגלה כי אסטריה חיה בסתר בקרב בני האדם, בדומה לדיאנה. גל גדות - דיאנה פרינס/וונדר וומן, נסיכת האמזונות, אלה למחצה אלמותית. דיאנה היא בתם של היפוליטה מלכת האמזונות וזאוס מלך האלים האולימפיים. בניגוד לחוסר מיומנותה בעולם האדם, כפי שהצטייר בסרט הראשון, הפעם דיאנה חכמה ומנוסה יותר משהייתה אי פעם. היא בוגרת יותר ומגוננת יותר אחרי שאיבדה את כל חבריה במשך השנים שעברו, אך עדיין ממשיכה להילחם בפשע. כריס פיין - קפטן סטיב טרבור, מרגל וטייס קרב אמריקאי ממלחמת העולם הראשונה שהפך לידידה הטוב של דיאנה ולמושא אהבתה עד למותו בסוף הסרט הראשון. קריסטן ויג - ברברה אן מינרווה/צ'יטה, ארכאולוגית וגמולוגית שמתחברת לדיאנה ושואבת לעצמה כוחות מיסטיים שהופכים אותה לאט לאט לעל-אנושית דמוית ברדלס. היא מתחברת ללורד במאמציה ללחום נגד דיאנה. פדרו פסקל - מקסוול לורד, איש עסקים כריזמטי ומצליח שהתפרסם מפרסומות הטלוויזיה שלו אבל מפזר בחשאי אשליות של תאוות כוח באמצעות האבן המיוחדת שמחזיק בה. הבמאית פאטי ג'נקינס ציינה את דמותו של גורדון גקו מ"וול סטריט" של אוליבר סטון כמקור השראה, כמו גם את גילומו של לקס לות'ר בידי ג'ין הקמן בסרט "סופרמן". קוני נילסן - המלכה היפוליטה, מלכת האמזונות של תמיסקירה ואמה של דיאנה. רובין רייט - גנרלית צבא האמזונות אנטיופה, דודתה של דיאנה. בסרט השתתפו גם השחקנים נטשה רות'וול, המגלמת את הבוסית של מינרווה במכון הסמית'סוניאן; ראבי פאטל, המגלם את באבאג'ידה, שמחזיק מסמכים על ההיסטוריה של אבן החלומות; גבריאלה ויילד המגלמת את עוזרתו של לורד; קריסטופר פולהא המגלם את האיש שאת גופו סטיב טרבור מארח; עמר וואכד המגלם את אמיר סעיד בן אבידוס, שליטה של ביאליה העשירה בנפט. לינדה קרטר, שגילמה את דמותה של וונדר וומן בסדרת הטלוויזיה של שנות ה-70, מופיעה בהופעת קמע בסצנה שאחרי הכתוביות. בעלה של גדות, ירון ורסנו, ושתי בנותיה מופיעים בקצרה בסוף הסרט. לראשונה הסרט הופץ בבתי הקולנוע בגרסה מדובבת לעברית. עדי ארד - דיאנה / וונדר וומן יובל גרבש - סטיב טרבור יובל קלו - ברברה מינרווה / צ'יטה ערן מור - מקסוול לורד גיא גולדברג - אליסטר אוהד שחר - סיימון סטאג / דמויות שונות מתי אטלס - אמיר סעיד בין אבידוס / דמויות שונות זוהר מידן - אנטילופה / אסטריה / דמויות שונות מונה מור - היפוליטה / דמויות שונות יובל בינדר - רוג'ר / באבא ג'ידה / דמויות שונות גיא זיידמן - קרל / ג'ייק / דמויות שונות אורי זלצמן - "האיש החתיך" / דמויות שונות אודליה אלמוג - קרול / דמויות שונות דן שצברג - נשיא ארצות הברית / איש שיכור / דמויות שונות זואי אלמוג - דיאנה הצעירה חיים טרבלסי - מגיש חדשות גלעד קלטר - דמויות שונות בסרט הזה אנחנו מוצאים אותה בשנת 1984, והיא די בודדה. היא איבדה את החברים שלה והיא עושה את מה שעליה לעשות. היא עוזרת למין האנושי ומצילה אותם, עד שמשהו מטורף קורה לה — גל גדות, השחקנית הראשית ואחת ממפיקות הסרט ביוני 2017, החלו ג'ף ג'ונס ופאטי ג'נקינס בכתיבת תסריט עבור סרט המשך ל"וונדר וומן". ביולי אותה שנה, אושר תחילת העבודה על התסריט לסרט. באותו החודש הוכרז רשמית על עבודת הסרט במסגרת פסטיבל קומיקון. באוגוסט ג'נקינס החלה בדיונים לבימוי הסרט, מאוחר יותר היא חתמה רשמית על חוזה בימוי בעוד גל גדות תשוב לגלם את דמותה של וונדר וומן. בספטמבר מונה דייוויד קולהאם לתסריטאי הסרט לצד ג'נקינס וג'ונס. על פי הדיווחים אירועי הסרט יתרחשו בתקופת המלחמה הקרה. לדברי ג'נקינס הסרט יספר סיפור אהבה חדש עם מושא אהבה חדש לוונדר וומן עם שחקן חדש שילוהק. קדם ההפקה החל כבר בדצמבר 2017, כשהצילומים החלו בסוף מאי 2018. הפקת הסרט התמקמה באולפני האחים וורנר, ליבסדן בבריטניה עם צילומים שנערכו גם במחוז קולומביה ובצפון וירג'יניה. במרץ 2018, לוהקה קריסטן ויג לגלם את נבלית הסרט, ברברה אן מינרווה / צ'יטה. צילומי הסרט הושלמו בדצמבר 2018 והיה צפוי לצאת לאקרנים ב-2 באוקטובר 2020. על הפסקול אמון מלחין הסרטים הגרמני-יהודי, הנס צימר, שעובדת מעורבותו הוכרזה כבר באוגוסט 2018, כשהוא מחליף את רופרט גרגסון-ויליאמס שהלחין את הפסקול לסרט הקודם. בעבר, צימר הלחין פסקולים לסרטים אחרים בסדרת היקום הקולנועי של DC, כמו איש הפלדה ובאטמן נגד סופרמן: שחר הצדק, שכלל גם את נעימת הנושא הרשמית של וונדר וומן. אלבום הפסקול הופץ ב-16 בדצמבר 2020 על ידי WaterTower Music. ביוני 2018, נודע שעלילת הסרט תתרחש בשנות ה-80 ושמו יהיה "וונדר וומן 1984". באירוע חוויית קומיק-קון שנערך בסאו פאולו, ברזיל, בדצמבר 2019 נחשף הקדימון הרשמי הראשון של הסרט. ב-18 בנובמבר 2020 פורסם הקדימון הרשמי ונודע כי הסרט יופץ בבתי קולנוע נבחרים ויופץ במקביל גם באמצעות ספק שירותי הזרמת המדיה HBO Max. הסרט הופץ בבתי הקולנוע במקביל ליציאתו בשירות הסטרימינג HBO Max. בארצות הברית הסרט יצא לאור ב-25 בדצמבר. אך במדינות אחרות, שם לא זמין שירות HBO Max, הפצת הסרט החלה כבר ב-16 בדצמבר, זאת משום שאולפני וורנר חששו מהפצות פירטיות של הסרט. הסרט הופץ ב-27 במאי 2021 בישראל עם פתיחת בתי הקולנוע שנסגרו עקב מגפת הקורונה. כמו הסרט הקודם, "וונדר וומן" מ-2017, גם סרט המשך זה מוחרם על ידי הליגה הערבית בידי מספר מדינות ערביות-מוסלמיות, עקב הרקע של גדות כישראלית, כחיילת צה"ל וכציונית. על השחקן המצרי עמר ווכד נמתחה ביקורת על השתתפותו בסרט. בינואר 2019, אחרי השלמת עיקר צילומי "וונדר וומן 1984", הבמאית והתסריטאית פאטי ג'נקינס הכריזה שכרגע ממפים את עלילת הסרט השלישי של "וונדר וומן". הקולנוענית אמרה שהעלילה של סרט ההמשך תתרחש במהלך העת המודרנית. בדצמבר 2019, ג'נקינס סיפרה כבר שפרק הזמן שיחלוף בין הסרט השני לשלישי יהיה גדול יותר מאשר פרק הזמן שלקח להוציא את סרט ההמשך הראשון. באפריל 2020, במהלך ריאיון עם מגזין "טוטאל פילם", הבמאית גילתה שיש לה קשת עלילתית שתצריך את כל ארבעת סרטי וונדר וומן, כולל סרט על אודות האמזונות, ואז הסרט השלישי של הדמות הראשית. בשלהי חודש יוני 2020, כשדיברה על מצב הסרט השלישי - ג'נקינס חשפה שהפסיקה לעבוד על הסיפור שעליו עבדה במהלך החצי שנה שלפני כן, כדי שתוכל לספוג ולעבד את תוצאות מגפת הקורונה ברחבי העולם אל תוך סיפור העלילה. עם זאת, בדצמבר 2020, אולפני האחים וורנר אישרו כי החלה העבודה על סרט שלישי בסדרת הסרטים בכיכובה של גל גדות, זאת אחרי שהסרט הכניס 85 מיליון דולר ו-16.7 מיליון בארצות הברית בלבד, במה שמהווה לפתיחה הטובה ביותר לסרט שיצא מפרוץ מגפת הקורונה. באוקטובר 2021, במהלך כנס DC FanDome לינדה קרטר חשפה כי פאטי ג'נקינס עובדת על סרט שלישי בסדרה. בדצמבר 2022, אתר "הוליווד ריפורטר" דיווח כי הסרט השלישי של וונדר וומן לא אושר על ידי תוכניותיהם של המנהלים החדשים של "אולפני די.סי", ג'יימס גאן ופיטר ספרן ליקום הקולנועי של DC. בדצמבר 2019, הבמאית פאטי ג'נקינס הודיעה שסרט ספין-אוף ל"וונדר וומן" נמצא בפיתוח, כשהסיפור מתמקד באמזונות מתמיסקירה. ג'נקינס תשמש כמפיקה פועל. באפריל 2020 עדכנה שהיא כבר לא מתכננת לביים את סרט הספין-אוף, אך אישרה שכן תיקח חלק בהפקתו. מדיה וקבצים בנושא וונדר וומן 1984 בוויקישיתוף אתר האינטרנט הרשמי של וונדר וומן 1984 (באנגלית) וונדר וומן 1984, ברשת החברתית אקס (טוויטר) "וונדר וומן 1984", במסד הנתונים הקולנועיים IMDb (באנגלית) "וונדר וומן 1984", באתר AllMovie (באנגלית) "וונדר וומן 1984", באתר Rotten Tomatoes (באנגלית) "וונדר וומן 1984", באתר Box Office Mojo (באנגלית) "וונדר וומן 1984", באתר Metacritic (באנגלית) "וונדר וומן 1984", באתר אידיבי "וונדר וומן 1984", באתר HBO Max (באנגלית) "וונדר וומן 1984", במסד הנתונים הקולנועיים KinoPoisk (ברוסית) וונדר וומן 1984, במיזם "אישים" לתיעוד היצירה הישראלית אבנר שביט‏, "וונדר וומן 1984" הזכיר לנו כמה אנחנו אוהבים קולנוע. ואת גל גדות, באתר וואלה, 25 בדצמבר 2020 "וונדר וומן 1984" הוא בדיוק הסרט ש-2020 הייתה צריכה, יעל שוב, Time Out תל אביב, 25 בדצמבר 2020 "גל גדות היא הלב והנשמה של 'וונדר וומן 1984'", באתר ישראל היום, 25 בדצמבר 2020 אמיר בוגן, "וונדר וומן 1984": מעט אקשן ושפע של נוסטלגיה, באתר ynet, 26 בדצמבר 2020 אורון שמיר, "וונדר וומן 1984": הדרך הראויה לסיים את השנה, באתר הארץ, 26 בדצמבר 2020 חדשות עשר, גל גדות חושפת: זה התאריך שבו ייצא "וונדר וומן 1984", באתר חדשות 13 (לשעבר ערוץ עשר), 22 באוקטובר 2018 ‘Wonder Woman 1984’ Release Date Pushed to Christmas https://stepfeed.com/egyptian-actor-criticized-for-taking-acting-role-with-israel-s-gal-gadot-4487 אבי סדרינה, ‏הסרטים שיוקרנו בארץ עם פתיחת בתי הקולנוע, באתר ‏מאקו‏, 2 באפריל 2021 ארד דיבבה בעבר גם את שאנק, דמות אחרת של גדות בראלף שובר את האינטרנט. Nyren, Erin. "Patty Jenkins Developing 'Wonder Woman' Sequel (Exclusive)". Variety. Errico, Marcus. "'Wonder Woman 2' Script Being 'Worked On Right Now'". Yahoo!. Busch, Anita; D'Alessandro, Anthony (17 באוגוסט 2017). "Patty Jenkins In Final Negotiations On Historic Deal To Helm 'Wonder Woman 2'". Deadline.com. {{cite web}}: (עזרה) Kroll, Justin. "Patty Jenkins Closes Deal to Direct 'Wonder Woman' Sequel (EXCLUSIVE)". Variety. Gonzalez, Umberto; Molloy, Tim. "How Justice League Became A Frankenstien". TheWrap. Daly, Rhian (1 בדצמבר 2017). "Director Patty Jenkins teases more details of "Wonder Woman 2" storyline". NME. {{cite web}}: (עזרה) Nambiar, Smitha (6 בדצמבר 2017). "Director Patty Jenkins Confirms 'Wonder Woman 2' Is In Pre-Production". PursueNews.com. {{cite web}}: (עזרה) Mueller, Matthew (8 בפברואר 2018). "'Wonder Woman 2' Working Title Revealed". Comicbook.com. {{cite web}}: (עזרה) Ritman, Alex (19 בפברואר 2018). "5 London Studios Hollywood Loves". TheHollywoodReporter. {{cite web}}: (עזרה) Villaverde, Noah (18 במרץ 2018). "'Wonder Woman 2' Reportedly Shooting Stateside This Summer". HeroicHollywood.com. {{cite web}}: (עזרה) "WONDER WOMAN 2 Director Patty Jenkins Confirms Kristen Wiig As Cheetah For The Sequel". "EXCLUSIVE: WONDER WOMAN 2 Villain Revealed - That Hashtag Show". 26 בפברואר 2018. אורכב מ-המקור ב-2018-03-04. נבדק ב-2018-06-15. {{cite web}}: (עזרה) Jr, Mike Fleming (1 במרץ 2018). "Kristen Wiig Being Lassoed For Villain Role On 'Wonder Woman 2'". {{cite web}}: (עזרה) McClintock, Pamela (13 בנובמבר 2017). "'Wonder Woman 2' Release Date Moves Up 6 Weeks". The Hollywood Reporter. {{cite web}}: (עזרה) " Aaron Couch, 'Wonder Woman 2' Setting Teased by Patty Jenkins and DC's Geoff Johns". The Hollywood Reporter. June 01, 2018 צונאמי: גל גדות משגעת את ברזיל מאיה ולנסי, מור צ'רנין ורועי פרידמן, חדשות הקולנוע: עדכון מפתיע על "וונדרמן 1984", אתר פרוגי, 19 בנובמבר 2020 נירית אנדרמן, "וונדר וומן 1984" בסטרימינג: רעידת אדמה שממוטטת את הסדר הקולנועי הישן, באתר הארץ, 19 בנובמבר 2020 ענבל חייט, משוחרר, אבל לא לכולם: "וונדר וומן 1984" מגיע למסך, באתר ישראל היום, 19 בנובמבר 2020 ‘Wonder Woman 1984’ Sets Global Release Dates, Variety, ‏24 בנובמבר 2020 (באנגלית אמריקאית) Press, Joy. "Wonder Woman Director Patty Jenkins on Her New TV Drama I Am the Night". HWD. ארכיון מ-27 בינואר 2019. נבדק ב-28 בינואר 2019. {{cite web}}: (עזרה) Couch, Aaron (26 בינואר 2019). "Director Patty Jenkins: Wonder Woman 3 Will Be a 'Contemporary Story'". The Hollywood Reporter. ארכיון מ-28 בינואר 2019. נבדק ב-28 בינואר 2019. {{cite web}}: (עזרה) Peris, Sebastian (9 בדצמבר 2019). "Patty Jenkins Already Has The Story Planned For Gal Gadot's Wonder Woman 3". Heroic Hollywood. נבדק ב-22 בדצמבר 2019. {{cite web}}: (עזרה) Shepherd, Jack (29 באפריל 2020). "Patty Jenkins on Wonder Woman 3 and The Amazonians spin-off: "There's an arc that I have in mind"". Gamesradar.com. נבדק ב-8 במאי 2020. {{cite web}}: (עזרה) Jacobs, Eammon (24 ביוני 2020). "Patty Jenkins Offers Status Update On Gal Gadot's Wonder Woman 3". HeroicHollywood.com. נבדק ב-24 ביוני 2020. {{cite web}}: (עזרה) ynet, רשמי: סרט שלישי ל"וונדר וומן" עם גל גדות ופטי ג'נקינס, באתר ynet, 27 בדצמבר 2020 Kit, Borys (7 בדצמבר 2022). "Patty Jenkins' 'Wonder Woman 3' Not Moving Forward as DC Movies Hit Turning Point (Exclusive)". The Hollywood Reporter. ארכיון מ-7 בדצמבר 2022. נבדק ב-7 בדצמבר 2022. {{cite web}}: (עזרה) McMillan, Graeme (9 בדצמבר 2019). "'Wonder Woman' Director Patty Jenkins Considering Amazon Spinoff". The Hollywood Reporter. נבדק ב-9 בדצמבר 2019. {{cite web}}: (עזרה) Arrant, Chris (9 בדצמבר 2019). "Jenkins Developing Wonder Woman Spin-Off for the Amazons - Report". Newsarama. נבדק ב-11 בדצמבר 2019. {{cite web}}: (עזרה)